《石钧父之官火井乞诗赠行》
宋代·李流谦

君家嶙峋两冰柱，黄尘涨天不敢污。
阿云醉卧呼不譍，断碑零落荒阡雨。
君今去作火井县，山中婴儿待慈母。
前日一旱不堪说，危喘仅存无半缕。
祝君到官百不问，置酒先须酌田父。
从来和气致丰年，一笑能令粟盈庾。
我方投犁学为吏，人言未可纸上语。
今人古人岂相远，力行所知心自许。
惟君可闻我可言，明日一尊黄鹄举。

作者简介：[约公元一一四七午前后在世]字无变，汉州德阳人。生卒年不详，约宋高宗绍兴中前后在世。以文学知名。荫补将仕郎，授成都府灵泉县尉。秩满，调雅州教授。虞允文宣抚全蜀，置之幂下，多所赞画。寻以荐除诸王宫大小学教授。力乞补外改奉议郎，通判淹州府事。流谦著有澹齐集八十一卷，《国史经籍志》传于世。